Με την φράση «Jump Scares» ορίζεται μια συνηθισμένη τακτική των ταινιών τρόμου της νεότερης κυρίως εποχής με την οποία οι κινηματογραφιστές προσπαθούν να τρομάξουν τους θεατές μέσω απότομων και ξαφνικών εμφανίσεων ή ήχων. Για παράδειγμα το ξαφνικό πέταγμα μιας γάτας από έναν κάδο απορριμμάτων ή από ένα ντουλάπι αποτελεί τυπικό Jump Scare. Αλλά Jump Scares που συναντάμε συχνά σε ταινίες τρόμου είναι τα απότομα κλεισίματα πορτών και παραθύρων, οι αναπάντεχες θεάσεις προσώπων πάσης φύσεως (πρωταγωνιστές, φαντάσματα) κλπ. Τα Jump Scares απαντούν και σε video games με horror θεματολογία. Συχνά η εν λόγω τακτική αξιολογείται αρνητικά, ειδικά από τους πιο παλιούς και μεγαλύτερους ηλικιακά θεατές με πλούσια εμπειρία στο cinema τρόμου, αφού επαναλαμβάνει σε υπερβολικό βαθμό τα ίδια μοτίβα και υποδηλώνει έλλειψη έμπνευσης αλλά και αδυναμία των κινηματογραφιστών που χρησιμοποιούν Jump Scares να τρομάξουν το κοινό με πρωτότυπες και αυθεντικά τρομακτικές μεθόδους.